Инструмент Нещо интересно тази вечер?
Инструмент Нещо интересно тази вечер?
Нещо интересно тази вечер?
Инструментът Нещо интересно тази вечер? показва списък с обекти, които може да се видят през нощта за зададените място и дата. По подразбиране датата и местоположението се вземат от текущите настройки в главния прозорец, но можете да промените и двете стойности, като използвате бутоните Промяна на дата... и Промяна на местоположение... в горната част на диалоговия прозорец на инструмента.
Инструментът също така показва кратък алманах с данни за избраната дата: време на изгрев и залез на Слънцето и Луната, продължителността на нощта и фазата на Луната.
Под алманаха се показва информацията за обекта. Обектите са организирани по категории. Изберете вид обект в полето с етикет Избиране на категория: и всички обекти от този вид, който е над хоризонта в избраната нощ, ще бъде показан в полето с етикет Съвпадащи обекти:. Например на екранната снимка е избрана категорията Планети и се показват три планети, които могат да се видят в избраната нощ (Уран, Юпитер и Нептун). Когато даден обект в списъка е избран, времената му на изгрев, залез и кулминация се показват в долния десен панел (т.е. Юпитер изгрява в 09:13, в кулминация е в 17:13 и залязва в 23:09). Освен това можете да натиснете бутона Детайли за обекта..., за да отворите прозореца Сведения за обекта, съдържащ по-подробна информация.
По подразбиране, инструментът Нещо интересно тази вечер? ще показва обекти, които са над хоризонта между залеза и полунощ (т.е. вечерта). Можете да изберете да показвате обекти, които са видими между полунощ и изгрева (сутринта) или между залеза и изгрева (по всяко време тази вечер) с помощта на падащия списък близо до горната част на прозореца. Можете също така да изберете да виждате само онези обекти, които са по-ярки от зададена величина, като въведете минимална величина в полето Показване на обекти, по-ярки от :. Можете да центрирате избрания обект на картата на небето или да го добавите към списъка с желания, като натиснете бутона Центриране на обекта или Добавяне към списъка.